CELEX: 62020CA0337
Language: da
Date: 2021-09-02 00:00:00
Title: Sag C-337/20: Domstolens dom (Fjerde Afdeling) af 2. september 2021 — DM og LR mod Caisse régionale de Crédit agricole mutuel (CRCAM) — Alpes-Provence (anmodning om præjudiciel afgørelse fra Cour de cassation — Frankrig) (Præjudiciel forelæggelse – tilnærmelse af lovgivningerne – betalingstjenester i det indre marked – direktiv 2007/64/EF – artikel 58 og 60 – bruger af betalingstjenester – underretning om uautoriserede betalingstransaktioner – betalingstjenesteudbyderens ansvar for disse transaktioner – erstatningssøgsmål anlagt af kautionisten for en bruger af betalingstjenester)

15.11.2021   
            
            
               DA
            
            
               Den Europæiske Unions Tidende
            
            
               C 462/20
            
         
      Domstolens dom (Fjerde Afdeling) af 2. september 2021 — DM og LR mod Caisse régionale de Crédit agricole mutuel (CRCAM) — Alpes-Provence (anmodning om præjudiciel afgørelse fra Cour de cassation — Frankrig)
      (Sag C-337/20) (1)
      
      (Præjudiciel forelæggelse - tilnærmelse af lovgivningerne - betalingstjenester i det indre marked - direktiv 2007/64/EF - artikel 58 og 60 - bruger af betalingstjenester - underretning om uautoriserede betalingstransaktioner - betalingstjenesteudbyderens ansvar for disse transaktioner - erstatningssøgsmål anlagt af kautionisten for en bruger af betalingstjenester)
      (2021/C 462/20)
      Processprog: fransk
      
         Den forelæggende ret
      
      Cour de cassation
      
         Parter i hovedsagen
      
      
         Sagsøgere: DM og LR
      
         Sagsøgt: Caisse régionale de Crédit agricole mutuel (CRCAM) — Alpes-Provence
      
         Konklusion
      
      
                  1)
               
               
                  Artikel 58 og artikel 60, stk. 1, i Europa-Parlamentets og Rådets direktiv 2007/64/EF af 13. november 2007 om betalingstjenester i det indre marked og om ændring af direktiv 97/7/EF, 2002/65/EF, 2005/60/EF og 2006/48/EF og om ophævelse af direktiv 97/5/EF skal fortolkes således, at de er til hinder for, at en bruger af betalingstjenester kan drage udbyderen af disse tjenester til ansvar på grundlag af en anden ansvarsordning end den, der er fastsat i disse bestemmelser, når denne bruger har tilsidesat sin underretningsforpligtelse i henhold til nævnte artikel 58.
               
            
                  2)
               
               
                  Artikel 58 og artikel 60, stk. 1, i direktiv 2007/64 skal fortolkes således, at de ikke er til hinder for, at kautionisten for en betalingstjenestebruger som følge af, at udbyderen af betalingstjenester har tilsidesat sine forpligtelser i forbindelse med en uautoriseret transaktion, påberåber sig, at en sådan udbyder, der er kautionsmodtager, har pådraget sig et civilretligt ansvar, med henblik på at anfægte størrelsen af den gæld, der er kautioneret for, i henhold til en ordning for almindeligt erstatningsansvar i kontraktforhold.
               
            
         (1)  EUT C 339 af 12.10.2020.